ગયાં વર્ષે મેં વસ્ત્રસેવાની ઝુંબેશ ઉપાડી હતી. મને પોતાને પણ કલ્પના ન હતી એવો જોરદાર પ્રતિસાદ મળ્યો. સુરેન્દ્રનગરથી લઈને દક્ષિણ ગુજરાતની ભૂમિ પરથી નવાંનક્કોર કપડાંઓનો મેહ વરસ્યો. અમદાવાદ ભલે વિશ્વનું સૌથી કંજૂસ શહેર ગણાતું હોય, પણ મારો અઢી દાયકાનો અનુભવ આ પ્રચલિત માન્યતાને સાવ ખોટી સાબિત કરે છે. અનાજ હોય, કપડાં, દવાઓ કે રોકડ માટેની પહેલ હોય, કુલ રાહત સામગ્રીમાંથી સિત્તેર પ્રતિશત હિસ્સો અમદાવાદની આ ગણતરીબાજ પ્રજા મને આપતી રહી છે.